nahid-hub/BLUGE-bengali-wikipedia-section-title-prediction huggingface dataset:
প্রাচীন গ্রিক মনীষী এরিস্টটল সংখ্যানীতি ও উদ্দেশ্যনীতি- এ দুটি নীতির ভিত্তিতে সরকারের শ্রেণীবিভাগ করেন। উদ্দেশ্যনীতির ভিত্তিতে সরকার দুই রকম- স্বাভাবিক সরকার ও বিকৃত সরকার।
যে সরকার জনগণের স্বার্থে কাজ করে তাকে স্বাভাবিক সরকার বলা হয়। আর যে সরকার ব্যক্তি ও দলীয় স্বার্থে কাজ করে তাকে বিকৃত সরকার বলা হয়।
এরিস্টটলের সরকারের শ্রেণীবিভাগ নিম্নরূপ—



এরিস্টটল অভিজাততন্ত্রকে সর্বাপেক্ষা উত্তম কিন্তু পলিটিকে সর্বাধিক বাস্তবধর্মী সরকার বলে উল্লেখ করেছেন। তবে এ শ্রেণীবিভাগে কিছু ভুল/সীমাবদ্ধতা লক্ষ করা যায়। সে যুগে গ্রীসে নগর রাষ্ট্রকেন্দ্রিক সাম্রাজ্য দেখা যেত। এর শাসন কাজ করতেন নগরের গণ্যমান্য ব্যক্তিরা। তারা অধিকাংশ ক্ষেত্রে নিজেদের ইচ্ছামাফিক শাসনকাজ পরিচালনা করতেন। গণতন্ত্র সে যুগে সেভাবে দৃশ্যমান ছিলনা। আবার শাসকদের মনোভাব ছিল অনেকটাই স্বৈরাচারী, যাকে স্বৈরাচারতন্ত্র বলা হয়। এটি আসলে একনায়কতন্ত্রের একটি রূপ। এটি সে যুগে বহুল প্রচলিত বলে এরিস্টটল একে স্বাভাবিক সরকারের অন্তর্ভুক্ত করেন বলে মনে করা হয়। কিন্তু সত্যিকার অর্থে এটি বিকৃত সরকারের অন্তর্ভুক্ত হওয়া উচিত বলে আধুনিক রাষ্ট্রবিজ্ঞানীরা এ শ্রেণীবিভাগ প্রত্যাখ্যান করেন। এতদসত্ত্বেয় এই শ্রেণীবিভাগ গুরুত্বপূর্ণ। কারণ এর থেকে জানা যায় যে একনায়কতন্ত্র কোন সাম্প্রতিক উদ্ভাবন নয়, বরং এক সুপ্রাচীন শাসন ব্যবস্থার বিবর্তিত রূপ। 

সঠিক অনুচ্ছেদ শিরোনাম কোনটি?
titleA. একনায়কতন্ত্রের বৈশিষ্ট্য
titleB. একনায়কতন্ত্রের গুণ
titleC. প্রাচীন রাষ্ট্রবিজ্ঞানে একনায়কতন্ত্র (এরিস্টটলের শ্রেণীবিভাগ)
titleD. একনায়কতন্ত্রের ত্রুটি
উত্তর: titleC
কানাডা এবং যুক্তরাষ্ট্র একসময় ইংরেজ ঔপনিবেশিক শাসনের অন্তর্ভুক্ত ছিল। ফলশ্রুতিতে ইংরেজি ভাষাভাষী কানাডা এবং যুক্তরাষ্ট্রের সংস্কৃতিতে পারস্পারিক সাদৃশ্য লক্ষণীয়। যদিও গ্রীনল্যান্ডের সংস্কৃতিতে কানাডার ইন্ডিজেনিয়াস জনগনের সামান্য প্রভাব রয়েছে, তবে ডেনমার্ক ঔপনিবেশিকদের শতবর্ষী শাসনের ফলে প্রবল ডেনিশ প্রভাব বিদ্যমান। স্থানীয় ভাষাভাষী উত্তর আমেরিকানদের মধ্যে স্প্যানিস ঔপনিবেশিক প্রভাব লক্ষনীয়। মধ্য আমেরিকার দেশসমূহ এবং মেক্সিকোর জনগোষ্ঠির মধ্যে মায়া সভ্যতা এবং ইন্ডিজেনিয়াস জনগনের প্রভাব বিদ্যমান। মধ্য আমেরিকা এবং ক্যারিবিয়ান দেশ সমূহের স্প্যানিস ভাষাভাষীদের ভূতাত্ত্বিক সাদৃশ্যের কারণে বেশ মিল খুজে পাওয়া যায়।

উত্তর মেক্সিকো বিশেষকরে মন্ট্রে, টিজুয়ানা, চিউড্যাড ওয়ারেজ এবং মেক্সিক্যালি শহরগুলোর সংস্কৃতিতে যুক্তরাষ্ট্রীয় জীবনধারা এবং যুক্তরাষ্ট্রীয় সমাজব্যবস্থা ব্যাপকভাবে পরিলক্ষিত হয়। উপরিউক্ত শহরগুলোর মধ্যে মন্ট্রেকে সবচেয়ে বেশী আমেরিকান শহর বলে ধরা হয়। যুক্তরাষ্ট্র এবং কানাডার বেশিরভাগ অভিবাসীগণ দেশসমূহের দক্ষিণ সীমান্তবর্তী দেশ থেকে আসা। অ্যাগ্রোফোন ক্যারিবিয়ান দেশসমূহ ব্রিটিশ সাম্রাজ্যের পতন এবং তাদের ওপর ব্রিটিশ শাসনের পাশাপাশি অর্থনৈতিক প্রভাবের প্রত্যক্ষদর্শী। ইংরেজি ভাষাভাষী বেশিরভাগ ক্যারিবিয়ান জনগনই নিজ দেশের বাইরে (প্রবাসে) অবস্থান করে এবং বাকিরা যারা রয়েছে তারা দেশে অবস্থান বসবাস করে।

সঠিক অনুচ্ছেদ শিরোনাম কোনটি?
titleA. জলবায়ূ
titleB. সংস্কৃতি
titleC. খেলাধুলা
titleD. ভাষা
উত্তর: titleB
২০০৭ ক্রিকেট বিশ্বকাপ প্রতিযোগিতায় ব্যর্থতার পর বাংলাদেশের বিরুদ্ধে খেলায় তিনি আবার ওপেন করে প্রতিযোগিতার সেরা হন। এরপর দক্ষিণ আফ্রিকার বিরুদ্ধে ফিউচার কাপেও তিনি সর্বোচ্চ রান সংগ্রাহক ও প্রতিযোগিতার সেরা হন। ২০০৭ খ্রিষ্টাব্দের ২৮শে জুলাই নটিংহ্যাম টেস্টে শচীন বিশ্বের তৃতীয় খেলোয়াড় হিসেবে ১১,০০০ রান করেন।. ইংল্যান্ডের বিরুদ্ধে পরের একদিনের আন্তর্জাতিক ক্রিকেটে তিনি ৫৩.৪২ গড়ে ভারতের সর্বোচ্চ রান সংগ্রাহক হন। ২০০৭ খ্রিষ্টাব্দের অক্টোবর মাসে অস্ট্রেলিয়ার বিরুদ্ধে পরের একদিনের আন্তর্জাতিক ক্রিকেটে তিনি ২৭৮ রান করে ভারতের সর্বোচ্চ রান সংগ্রাহক হন। ২০০৭ খ্রিষ্টাব্দে ৯০ থেকে ১০০ রানের মধ্যে শচীন বেশ কয়েকবার আউট হয়ে যান। এরমধ্যে তিনবার ৯৯ রান করে তিনি আউট হন।

২০০৭ খ্রিষ্টাব্দের শেষের দিকে ভারত অস্ট্রেলিয়া সফরে গেলে শচীন চারটি টেস্ট ম্যাচে মোট ৪৯৩ রান করে সর্বোচ্চ রান সংগ্রাহক হন। সিডনিতে দ্বিতীয় টেস্টে শতরান করলে ঐ মাঠে শচীনের গড় দাঁড়ায় ২২১.৩৩। অ্যাডিলেডে চতুর্থ টেস্টে তিনি ১৫৩ রান করেন। কমনওয়েলথ ব্যাংক ত্রি-দেশীয় একদিনের সিরিজে ২০০৮ খ্রিষ্টাব্দের ৫ ফেব্রুয়ারি ব্রিসবেনে শচীন ১৬,০০০ রান পূর্ণ করেন। এই প্রতিযোগিতার প্রথম ফাইনালে তিনি অপরাজিত ১১৭* এবং দ্বিতীয় ফাইনালে ৯১ রান করে ভারতকে জয়ী করেন।

২০০৮ খ্রিষ্টাব্দের মার্চ মাসে দক্ষিণ আফ্রিকা ভারত সফরে এলে একটি মাত্র ইনিংস খেলে কুঁচকিতে চোট পান। ফলে প্রতিযোগিতার বাকি দুই টেস্ট এবং দক্ষিণ আফ্রিকা ও বাংলাদেশকে নিয়ে ত্রি-দেশীয় প্রতিযোগিতা ও ২০০৮ এশিয়া কাপ খেলতে পারেননি।

২০০৮ খ্রিষ্টাব্দের জুলাই মাসে শ্রীলঙ্কা সফরে তিনটি টেস্টে মাত্র ১৫.৮৩ গড়ে মোট ৯৫ রান করলে ভারত এই প্রতিযোগিতায় হেরে যায়। এই সফরে একদিনের ক্রিকেটে চোটের জন্য শচীনকে সরে যেতে হয়। কিন্তু পরের অস্ট্রেলিয়া সফরে তিনি টেস্টে মোট ১২,০০০ রান করে ব্রায়ান লারার রেকর্ড ভেঙ্গে টেস্টে সর্বোচ্চ রান সংগ্রাহকের বিশ্বরেকর্ড করেন। এই প্রতিযোগিতায় দুইটি অর্ধ-শতরান ও একটি শতরান করলে ভারত প্রতিযোগিতা জিতে যায়। কিন্তু এরপর আবার চোটের জন্য ইংল্যান্ডের ভারত সফরের সাতটি একদিনের আন্তর্জাতিক ম্যাচের প্রথম তিনটি থেকে সরে যেতে বাধ্য হন। ২০০৮ খ্রিষ্টাব্দের ডিসেম্বর মাসে ইংল্যান্ডের বিরুদ্ধে চেন্নাই টেস্টে অপরাজিত ১০৩* রান করে ভারতকে জয় করেন। কিন্তু ২০০৯ খ্রিষ্টাব্দের প্রথম দিকে শ্রীলঙ্কা সফরে তেন্ডুলকর ব্যর্থ হন। এরপর নিউজিল্যান্ড সফরে তৃতীয় একদিনের ম্যাচে অপরাজিত ১৬৩ এবং প্রথম টেস্টে ১৬০ করে বিয়াল্লিশতম টেস্ট শতরান করেন। এরপর ত্রি-দেশীয় কম্প্যাক কাপের ফাইনালে ১৩৮ রান করে ভারতকে কাপজয়ী করেন।

২০০৯ সালের অক্টোবর মাসে অস্ট্রেলিয়ার ভারত সফরের প্রথম চারটি ম্যাচে শচীন যথাক্রমে ১৪, ৪, ৩২, ৪০ করেন। পঞ্চম ম্যাচে অস্ট্রেলিয়া ৫০ ওভারে ৩৫০/৪ রান করলে তার জবাবে শচীন ১৪১ বলে ১৭৫ রান করলেও শেষের দিকের ব্যাটসম্যানদের ব্যর্থতায় ভারত মাত্র ৩ রানে পরাজিত হয়। এই ম্যাচে তেন্ডুলকর একদিনের আন্তর্জাতিক ক্রিকেট খেলায় বিশ্বে সর্বপ্রথম ১৭,০০০ রান করেন।

এরপর শচীন শ্রীলঙ্কার বিরুদ্ধে টেস্টে একটি ও বাংলাদেশের বিরুদ্ধে দুইটি শতরান করেন। ২০০৯ খ্রিষ্টাব্দের শেষের দিকে দক্ষিণ আফ্রিকার ভারত সফরে তিনি টেস্টে দুইটি শতরান এবং একদিনের আন্তর্জাতিক ক্রিকেটে বিশ্বের প্রথম দ্বি-শতরান করেন।

সঠিক অনুচ্ছেদ শিরোনাম কোনটি?
titleA. বিশ্বকাপ জয়
titleB. ধারাবাহিকতা প্রাপ্তি
titleC. ব্যবসায়িক প্রাপ্তি
titleD. জীবনী
উত্তর: titleB
প্রথমদিকের কারখানাগুলোর মধ্যে একটি হল ১৭১২ সালে ডার্বিতে চালু হওয়া জন লোম্বের পানি চালিত রেশম মিল (ডার্বি সিল্ক মিল)। ১৭৪৬ সাল নাগাদ ব্রিস্টলের কাছে ওয়ার্মলিতে একটি সমন্বিত পিতল কারখানা ছিল। এই কারখানায় একদিক দিয়ে কাঁচামাল প্রবেশ করানো হত, এরপর তা গলানোর পর প্যান, পিন, তার এবং অন্যান্য পণ্য তৈরি করা হত। সেখানে শ্রমিকদের জন্য আবাসিক ব্যবস্থা চালু করা হয়। স্টাফোর্ডশায়ারের জোসিয়াহ ওয়েজউড এবং সোহো ম্যানুফ্যাক্টরির ম্যাথিউ বোল্টন ছিলেন তখনকার বিশিষ্ট শিল্পপতিদের মধ্যে অন্যতম, যারা সে সময় কারখানা ব্যবস্থাকে কাজে লাগিয়েছিলেন।

যান্ত্রিক তুলো কাটার চরকা উদ্ভাবনের কিছুদিন পরেই কারখানা ব্যবস্থা ব্যাপকভাবে ছড়িয়ে পড়তে শুরু করে।

রিচার্ড আর্করাইট আধুনিক কারখানার মূল প্রতিরূপ উদ্ভাবনের কৃতিত্ব দেয়া হয়। ১৭৬৯ সালে পানি ফ্রেম পেটেন্ট করার পর তিনি ডার্বিশায়ার, ইংল্যান্ডে ক্রোমফোর্ড মিল প্রতিষ্ঠা করেন, যার ফলে অভিবাসী শ্রমিকদের স্থানসংকুলানের জন্য ক্রোমফোর্ড গ্রাম ব্যাপকভাবে বিস্তৃত হয়। এই কারখানা ব্যবস্থাটি ছিল জনবল সংগঠিত করার একটি নতুন পন্থা, যা বৃহৎ আকারের মেশিনারি পরিচালনার জন্য প্রয়োজন ছিল। এখানে কাজের সময়সূচী ছিল কৃষকদের অনুরূপ, ভোর থেকে সন্ধ্যা পর্যন্ত, সপ্তাহে ছয় দিন। সামগ্রিকভাবে, এই ব্যবস্থার ফলে দক্ষ এবং অদক্ষ কর্মীরা প্রতিস্থাপনযোগ্য হয়ে ওঠে। আর্করাইটের কারখানা ছিল বিশ্বের প্রথম সফল তুলো কাটার কারখানা; যা দ্ব্যর্থহীনভাবে শিল্পের ভবিষ্যৎ অবস্থাকে প্রতিফলিত করেছিল এবং এটিকে ব্যাপকভাবে অনুকরণ করা হয়েছিল।

১৭৭০ থেকে ১৮৫০ সালের মধ্যে যন্ত্রচালিত কারখানাগুলোর কারণে প্রথাগত কারিগরি কারখানাগুলো উচ্ছেদ হয়ে যায়, কারণ ছোট কারিগরি দোকানগুলির তুলনায় বড় আকারের কারখানাগুলোতে উল্লেখযোগ্য প্রযুক্তিগত ও রক্ষণাবেক্ষণ সুবিধা পাওয়া যেত। প্রথমদিকে কারখানা ব্যবস্থা স্থাপন করা কারখানাগুলো তুলো এবং উল বয়ন শিল্পে উন্নতি লাভ করে। পরবর্তী সময়ের কারখানাগুলিতে যান্ত্রিক জুতা তৈরি, মেশিনারি উৎপাদন সহ যান্ত্রিক সরঞ্জামাদি অন্তর্ভুক্ত ছিল। রেলপথ শিল্পে সরবরাহকারী কারখানাগুলির মধ্যে রোলিং মিল, ঢালাইয়ের কারখানা এবং লোকোমোটিভ সংক্রান্ত বিষয়গুলি অন্তর্ভুক্ত ছিল। কৃষি-সরঞ্জামের কারখানাগুলি ইস্পাতের ঢালাই করা লাঙল এবং ফসল কাটার যন্ত্র তৈরি করত। ১৮৮০ এর দশকে ব্যাপকভাবে বাইসাইকেল উৎপাদন শুরু হয়।

ন্যাশমিথ, গাস্কেল এন্ড কোম্পানি (ব্রিজওয়াটার ফাউন্ড্রি) ১৮৩৬ সালে যাত্রা শুরু করে। এটি প্রথম দিকের কারখানাগুলির মধ্যে অন্যতম ছিল যারা ভারী জিনিস বহন করার জন্য ভবনের মধ্যে ক্রেন এবং রেল ট্র্যাকের মতো আধুনিক ব্যবস্থা স্থাপন করে। 

১৯০০ সালের দিকে এসি মোটর উদ্ভাবনের পরে কারখানাগুলিতে বড় পর্যায়ে বৈদ্যুতীকরণ শুরু হয়। বৈদ্যুতিক ফ্রিকোয়েন্সি এবং পোলের উপর নির্ভর করে এসি মোটর ধ্রুবগতিতে চলতে পারত। প্রথমদিকে লাইন শ্যাফটের সাথে বড় বড় মোটর যুক্ত করা হয়েছিল, কিন্তু যখন ছোট ক্ষমতাসম্পন্ন মোটর বাজারে চলে আসে তখন, কারখানাগুলো ইউনিট ড্রাইভ স্থাপন করে। লাইন শ্যাফট অপসারণ করার ফলে কারখানাগুলো জায়াগার সীমাবদ্ধতা থেকে মুক্ত হয় এবং কারখানার লেআউট আরো কার্যকরী হয়ে ওঠে। বৈদ্যুতীকরণের ফলে রিলে লজিক ব্যবহার করে পর্যায়ক্রমিক স্বয়ংক্রিয়করণের প্রচলন শুরু হয়।

সঠিক অনুচ্ছেদ শিরোনাম কোনটি?
titleA. ব্রিটিশ ছায়া কারখানা
titleB. অ্যাসেম্বলী বা সন্নিবেশন সারি
titleC. শিল্প বিপ্লব
titleD. ইতিহাস
উত্তর: titleC
অর্থনীতির সংজ্ঞার সমালোচনায় বলা হয়েছে ইহা অতি নিম্ন বস্তুগত। উদাহরণ হিসেবে বলা যায় যে, একজন ডাক্তার বা নৃত্য শিল্পীর সেবা ইহাতে এড়িয়ে যাওয়া হয়েছে। একটি শ্রমতত্ত্বে অবস্তুগত সেবার পারিশ্রমিকের যোগফলে সম্পূর্ন এড়িয়ে যায় যা অসম্পূর্ন। কল্যাণকে সংখ্যা দিয়ে পরিমাপ করা যায়না, কারণ ধনী ও গরিবের কাছে অর্থের প্রান্তিক গুরুত্ত্ব ভিন্ন ( যেমন ১০০ টাকা গরিবের কাছে ধনীর চাইতে অনেক বেশি গুরুত্ত্বপূর্ন)। তারপরও এ্যালকোহল এবং ধূমপানের মত পণ্যের উৎপাদন ও বণ্টন কার্যক্রম মানব কল্যাণে সাহায্য করেনা কিন্তু এইসব অপর্যাপ্ত পণ্য প্রাকৃতিক ভাবে মানুষের চাহিদা ও আকাঙ্ক্ষা পুরন করে।
মার্ক্সীয় অর্থনীতিতে এখনও কল্যাণ সংজ্ঞার উপর আলকপাত করা হয়। ইহা ছাড়াও আদর্শবাদী অর্থনীতি শুরুতে কিছু সমালোচনায় যুক্তি দেওয়া হয় যে, বর্তমান অর্থনৈতিক চর্চা কল্যাণ পরিমাপে যথোপযুক্ত নয়, কিন্তু একমাত্র মুদ্রাবাদীদের কল্যাণের অপর্যাপ্ত সাফল্য রয়েছে। 
নব্য-বুনিয়াদী অর্থনীতিতে চলমান নিয়ন্ত্রণে দুস্প্রাপ্যতার উপর আলোকপাত করা হয় যা বেশির ভাগ প্রাতিষ্ঠানিক অর্থনীতি বিভাগে প্রচলিত করা হয়। সম্প্রতি বছর গুলোতে প্রাতিষ্ঠানিক অর্থনীতি, উন্নয়ন অর্থনীতি উদ্বৃত্ত অর্থনীতি সহ ইহা বিভিন্ন সময়ে সমালোচিত হচ্ছে।

সঠিক অনুচ্ছেদ শিরোনাম কোনটি?
titleA. অর্থনীতি কি একটি বিজ্ঞান?
titleB. চাহিদা ও যোগান
titleC. কল্যাণ ও দূস্প্রাপ্যতার অর্থনৈতিক সংজ্ঞার সমালোচনা
titleD. কল্যাণ অর্থনীতি
উত্তর: titleC
ওয়াতাদ বা গণতান্ত্রিক স্বদেশী দলের নেতা শোখরি বেলাইদ ও তিউনিশিয় গণআন্দোলন দলের নেতা মোহাম্মদ ব্রাহ্মী – এই দুই বিরোধীদলীয় নেতাকে হত্যা করা হলে সারা দেশে পুনরায় আন্দোলন শুরু হয় যা তিউনিশিয়ার গণপরিষদের কার্যক্রম প্রায় থমকে দেবার উপক্রম করে।বিশেষ করে,ব্রাহ্মীর গুপ্তহত্যার পর কিছু দল গণপরিষদ থেকে বেরিয়ে গেলে তা দেশের সাংবিধানিক ব্যবস্থার উপর একটি ব্যাপক আঘাত হানে। ব্রাহ্মীর হত্যার পরপরই একটি ধর্মনিরপেক্ষ বিরোধীদল (জাতীয় পরিত্রাণ পরিষদ) ইনাহদা পার্টির ইস্তফার দাবিতে ২০১৩ সালের জুলাই মাসজুড়ে প্রতিবাদের আয়োজন করে। আন্দোলনের গুরুত্বপূর্ণ একটি অংশ ঘটে 'বার্দো জাতীয় জাদুঘরে' যেখানে মিলিত হয়ে আন্দোলনকারীরা একত্রে সরকারের পদত্যাগ দাবি করে।মিশরের বিপ্লবের মতই, আন্দোলনকারীরা সরকারের কাছে ইরহাল দাবি করে (আরবি এই শব্দের অর্থ 'প্রস্থান')।

আনসার শরীয়া নামক লিবিয়ার একটি ইসলামিক দল মোহাম্মদ ব্রাহ্মীর হত্যার জন্য দায়ী মনে করা হয় এবং এই হত্যাকান্ডের পরও ক্ষমতাসীন তিন রাজনৈতিক দল (তিনশক্তি) এ ব্যাপারে কোন ব্যবস্থা নেয়া থেকে বিরত থাকে। এ সময় নাগরিক সমাজ ও বিরোধী দলগুলোর সমন্বয়ে মিশরে ঘটে যাওয়া তামারদ আন্দোলনকে তিউনিশিয়ার জাতীয় পরিত্রাণ পরিষদ দলের কর্মীরা অনুকরণীয় মনে করত (ইসলামিক সরকারের পতন ঘটানোর ক্ষেত্রে)। শেষপর্যন্ত, বিন আলীর সরকার ও নানা বাণিজ্যিক সংস্থার সাথে সম্পর্ক থাকায় (এবং গণআন্দোলনে এক গুরুত্বপূর্ণ ভূমিকা পালন করায়)শ্রমিক সংগঠন ইউজিটিটি একটি মধ্যস্থতা ঘটাতে সক্ষম হয়।

সঠিক অনুচ্ছেদ শিরোনাম কোনটি?
titleA. আলোচনা প্রক্রিয়া
titleB. চুক্তিবদ্ধ ক্ষমতা হস্তান্তর
titleC. কুয়ার্টেটের সমালোচনা
titleD. রাজনৈতিক সংকট
উত্তর: titleD
তার প্রপিতামহ উইলিয়াম কুপার প্রথম-শ্রেণীর ক্রিকেটে অংশগ্রহণসহ অস্ট্রেলিয়ার পক্ষে টেস্ট ক্রিকেটে অংশগ্রহণ করেছেন। জিলং কলেজে পড়াশোনা করেছেন পল শিহান। এরপর মেলবোর্ন বিশ্ববিদ্যালয়ের অধীন অরমন্ড কলেজ থেকে বিজ্ঞানে স্নাতক ও শিক্ষায় ডিপ্লোমা লাভ করেন তিনি।

১৯৬৫ সালে ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে পল শিহানের। শেফিল্ড শিল্ডের ঐ খেলায় প্রতিপক্ষ ছিল নিউ সাউথ ওয়েলস দল। খেলায় তিনি ৬২ ও ৫ রান তুলেছিলেন। দর্শনীয় ভঙ্গীমায় স্ট্রোক খেলতেন ও কভার অঞ্চলে চমৎকারভাবে ফিল্ডিং করতেন তিনি। পরের বছর ১৯৬৬ সালে দক্ষিণ অস্ট্রেলিয়ার বিপক্ষে ২০২ রান তুলেন যা তার প্রথম-শ্রেণীর ক্রিকেটে সর্বোচ্চ ব্যক্তিগত সংগ্রহ হিসেবে রয়ে যায়।

সঠিক অনুচ্ছেদ শিরোনাম কোনটি?
titleA. অবসর
titleB. সম্মাননা
titleC. টেস্ট ক্রিকেট
titleD. প্রারম্ভিক জীবন
উত্তর: titleD
২০১৩ সালে মুক্তিপ্রাপ্ত তার প্রথম চলচ্চিত্র প্রণয়ধর্মী-নাট্য "গুগলি", যেখানে তিনি স্বতীর প্রেমে পড়েন (কৃতি খরবন্দা অভিনীত)। পবন ওয়াদিয়ারের পরিচালিত এই চলচ্চিত্রটি বক্স অফিসে দুর্দান্ত ব্যবসা করে এবং বছরের সবচেয়ে বেশি আয় করা কন্নড় চলচ্চিত্রের মধ্যে অন্যতম হয়। এছাড়াও তিনি "চন্দ্র" চলচ্চিত্রের একটি গানে বিশেষ উপস্থিত হন। ২০১৪ সালে তিনি "গাজাকেসারি" চলচ্চিত্র অভিনয় করেন, যা পরিচালনা করেন কৃষ্ণা, এবং বক্স অফিসে ব্যবসায়িকভাবে সফল হয়ে উঠে।

যশের পরবর্তী চলচ্চিত্র "মিঃ অ্যান্ড মিসেস রামচারী", যেখানে তার বিপরীতে অভিনয় করেন রাধিকা পন্ডিত, এটি ২০১৪ সালের ২৫ ডিসেম্বর প্রেক্ষাগৃহে মুক্তি পায়। এটি ইতিবাচক প্রতিক্রিয়া পায় এবং প্রায় ৫০ কোটি আয় করে। চলচ্চিত্রটি সর্বোচ্চ আয়ের কন্নড় চলচ্চিত্র হয়ে ওঠে, যা তাকে স্যান্ডালউডের সর্বোচ্চ পারিশ্রমিকপ্রাপ্ত অভিনেতা হিসাবে স্থান দেয়।
২০১৫ সালে তিনি "মাস্টারপিস" চলচ্চিত্রে অভিনয় করেন, যা মুক্তির পর সমালোচকদের মিশ্র প্রতিক্রিয়া পায় এবং বক্স অফিসে বাণিজ্যিকভাবে হিট হিসাবে আত্মপ্রকাশ করে। ২০১৬ সালে তিনি "সন্তু স্ট্রেইট ফরওয়ার্ড" চলচ্চিত্রে অভিনয় করেন, যা ৩০ কোটি সংগ্রহ করে বক্স-অফিসে বেশ ভালো ব্যবসা করে।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. কর্মজীবন
titleC. ২০১৩–২০১৬: সফলতা ও অর্জন
titleD. অন্যান্য কাজ
উত্তর: titleC
১৯২৪ সালে ইংল্যান্ড সফরে মিক কোমেইল শুধুমাত্র খেলোয়াড়ই ছিলেন না; বরঞ্চ অধিনায়কের দায়িত্ব পালনকারী হার্বি টেলরের সহকারীরও দায়িত্বে ছিলেন। হার্বি টেলর সফরের প্রত্যেকটি প্রথম-শ্রেণীর খেলায় অংশ নিয়েছিলেন। স্কটল্যান্ড, ডারহাম ও নর্থ ওয়েলস থেকে আগত একটি দলের বিপক্ষে তিনটি প্রথম-শ্রেণীবিহীন খেলায় কোমেইল অধিনায়কত্ব করেছিলেন। তবে তিনি নিয়মিতভাবে উদ্বোধনী ব্যাটসম্যান হিসেবে খেলে ২৫.৪০ গড়ে প্রথম-শ্রেণীর ক্রিকেটে ১১১৮ রান তুলেন। সর্বোচ্চ করেন ৮৫। উইজডেনে এ প্রসঙ্গে মন্তব্য করে যে, তিনি বেশ কার্যকরী ব্যাটসম্যান ও ধারাবাহিকভাবে রান সংগ্রহ করলেও সাধারণমানের চেয়ে অধিক নন।

পাঁচ টেস্ট নিয়ে গড়া সবগুলো টেস্টে অংশ নেন তিনি। প্রথম টেস্টটি গত ১৪ বছরের মধ্যে তার প্রথম ছিল। এজবাস্টন টেস্টে দক্ষিণ আফ্রিকা দল প্রথম ইনিংসে বেশ শোচনীয়ভাবে ৩০ রানে গুটিয়ে যায়। এ. ই. আর. জিলিগান ও এম. ডব্লিউ. টেটের বোলিং তোপে পড়ে ও তারা অপরিবর্তিত অবস্থায় বোলিং করেছিলেন। তিনি ৫ নম্বরে ব্যাটিংয়ে নেমে অপরাজিত ছিলেন। তবে রান পেয়েছিলেন মাত্র এক। দ্বিতীয় ইনিংসে তিনি তার স্বাভাবিক অবস্থানে ফিরে যান। ব্যাটিং উদ্বোধনে নেমে দলের ১০১ রানের জুটিতে ২৯ রান তুলে বিদেয় নেন। সবমিলিয়ে দক্ষিণ আফ্রিকানরা ৩৯০ রান করলেও ইনিংস ব্যবধানে পরাভূত হয়।

দ্বিতীয় টেস্টেও একই ধরনের ফলাফল রচিত হয়। তবে পূর্বের টেস্টের তুলনায় দক্ষিণ আফ্রিকানদের ব্যাটিং তুলনামূলকভাবে ভালো হয়েছিল। প্রথম ইনিংসে শূন্য রানে বিদেয় নিলেও দ্বিতীয় ইনিংসে ৩৭ করেন। এটিই সমগ্র সিরিজে তার সর্বোচ্চ সংগ্রহ ছিল। তৃতীয় টেস্টেও একই ধারা বহমান রাখেন। প্রথম ইনিংসে চার ও দ্বিতীয়টিতে ৩১ তুলেন। সিরিজের শেষ দুই টেস্টে বৃষ্টি প্রতিবন্ধকতা সৃষ্টি করে। তবে, উভয় টেস্টের একমাত্র ইনিংসেও সফলতা পাননি। পাঁচ টেস্টের সবগুলো প্রথম ইনিংসে দুই অঙ্কের কোটা স্পশ করতে পারেননি। সবমিলিয়ে ১৬.১৪ গড়ে ১১৩ রান তুলেন।

১৯২৪-২৫ মৌসুমে দল পরিবর্তন করে অরেঞ্জ ফ্রি স্টেটের দিকে ধাবিত হন। দুই বছর সেখানে অবস্থান করেন। তন্মধ্যে, ১৯২৬-২৭ শেষ মৌসুমে দীর্ঘদিনের খেলোয়াড়ী জীবনে ব্যক্তিগত সর্বোচ্চ রানের সন্ধান পান। নাটালের বিপক্ষে ১৮৬ রান তুলেন। এ পর্যায়ে দ্বিতীয় উইকেট জুটিতে শান্টার কোয়েনের সাথে ৩০৫ রান তুলেন। এস. কে. কোয়েন করেন ১৬৫ রান। অদ্যাবধি ফ্রি স্টেটের প্রথম-শ্রেণীর রেকর্ড হিসেবে এটি চিত্রিত হয়ে আছে। পরের খেলায়ও একই জুটি ২৩৬ রান সংগ্রহ করে ইস্টার্ন প্রভিন্সের বিপক্ষে দলকে জয় এনে দেয়। এ পর্যায়ে তারা প্রথম উইকেট জুটিতে অপরাজিত অবস্থায় ছিলেন।

সঠিক অনুচ্ছেদ শিরোনাম কোনটি?
titleA. ইংল্যান্ড গমন
titleB. ইংল্যান্ডের মুখোমুখি
titleC. ফুটবলে অংশগ্রহণ
titleD. অস্ট্রেলিয়া গমন
উত্তর: titleA
২০০৬, ২০০১, ১৯৯৬ এবং ১৯৯১ সালে রাজ্য বিধানসভা নির্বাচনে, আরএসপি'র আইডি মহম্মদ ভরতপুর কেন্দ্র থেকে জয়লাভ করেন, কংগ্রেসের আফজাল হোসেন খানকে, নির্দলের দেবাশিষ চ্যাটার্জীকে, নির্দলের সত্য নারায়ণ ব্যানার্জীকে এবং কংগ্রেসের আব্দুল মালেককে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৮৭ সালে কংগ্রেসের সত্যপদ ভট্টাচার্য্য কংগ্রেসের খাইরুল খন্দকারকে পরাজিত করেন এবং ১৯৮২ এবং ১৯৭৭ সালে কংগ্রেস/নির্দলের আব্দুল মান্নানকে পরাজিত করেন।

সঠিক অনুচ্ছেদ শিরোনাম কোনটি?
titleA. ২০১১
titleB. ১৯৫১-১৯৭২
titleC. ১৯৭৭-২০০৬
titleD. এলাকা
উত্তর: titleC
বহুদিন পূর্বে অসমীয়া অভিনেতারা বাঙালি অভিনেতার সহিত বেঙ্গলী আ্যামেচার থিয়েটার পার্টীর সহিত একসঙ্গে অভিনয় করিত। কিন্তু দুইভাষিক শিল্পীর মধ্যে থাকা অমিলের জন্য ১৯০৩ সনে অসমীয়া অভিনয় শিল্পী সমাজ বিছিন্ন হয়ে বাণ থিয়েটার প্রতিষ্ঠা হয়। ১৯০৬ সনে কেবল অসমীয়া নাটক মঞ্চস্থ করার জন্য বাণ রঙ্গমঞ্চ স্থাপনের সিদ্ধান্ত নেয়।

সঠিক অনুচ্ছেদ শিরোনাম কোনটি?
titleA. উদ্দেশ্য
titleB. অন্যান্য কার্যক্রম
titleC. জোনাকী আলোচনা পত্রিকা
titleD. বাণ রঙ্গমঞ্চ
উত্তর: titleD
পদার্থবিজ্ঞানের দৃষ্টিকোণ থেকে জীবন্ত বস্তুগুলোর তাপগতিবিদ্যার পদ্ধতিতে সুসংবদ্ধ আণবিক গঠন রয়েছে, যা নিজেই প্রজননে অংশগ্রহণ করতে পারে এবং দীর্ঘ দিন ঠিকে থাকে অন্যদের উপর প্রভাব বিস্তার করে। তাপগতিবিদ্যার দৃষ্টিকোণ থেকে জীবনকে একটি উন্মুক্ত পদ্ধতি হিসেবে বর্ণনা করা হয়েছে, যা এর পারিপার্শ্বিকতা থেকে তার নিজের পূর্ণঅ নুলিপি তৈরি করে থাকে। ফলে, জীবন হল আত্মনির্ভরশীল রাসায়নিক পদ্ধতি যা ডারউইনীয় বিবর্তন মেনে চলতে সক্ষম। এই সংজ্ঞার একটি বিশেষ দিক হল এটি জীবনের রাসায়নিক যোগসূত্রের দিকের চেয়েও বিবর্তনীয় প্রক্রিয়া থেকে জীবনকে আলাদা করতে মনোনিবেশ করে।

বাকিরা পদ্ধতিগত দৃষ্টিকোণ থেকে জীবনের সংজ্ঞা প্রদান করে যা আণবিক রসায়নের উপর নির্ভরশীল নয়। জীবনের একটি পদ্ধতিগত সংজ্ঞা হল জীবন্ত বস্তু স্ব-সংগঠিত ও স্ব-গঠনে (স্ব-প্রজনন) সক্ষম। এই সংজ্ঞার একটি ভিন্নরূপ হল স্টুয়ার্ট কফম্যান কর্তৃক প্রদত্ত সংজ্ঞা, যেখানে বলা হয়েছে জীবন একক অথবা একাধিক পদ্ধতি যা নিজের বা তাদের প্রজননে এবং কমপক্ষে একটি তাপগতিবিজ্ঞান কর্ম প্রক্রিয়া সম্পন্ন করতে সক্ষম। এই সংজ্ঞা বিভিন্ন সময়ে কর্ম পদ্ধতির ভূতপূর্ব উন্নয়নের ফলে বর্ধিত করা হয়েছে।

সঠিক অনুচ্ছেদ শিরোনাম কোনটি?
titleA. বাস্তুতন্ত্রের বৈশিষ্ট্যরূপে জীবন
titleB. বিকল্প সংজ্ঞা
titleC. ব্যুৎপত্তি
titleD. স্বতঃজনন
উত্তর: titleB
একটি প্রধান পুনর্গঠনের সময় এবং বাংলাদেশের জাতীয় পুলিশ বাহিনীর সম্প্রসারণ, দেশের রাজধানী ও বৃহত্তম শহরের মধ্যে আইন-শৃঙ্খলা বজায় রাখার জন্য ঢাকা মেট্রোপলিটন পুলিশ প্রতিষ্ঠিত হয় ১৯৭৬ সালের ১ ফেব্রুয়ারিতে। এটি প্রাথমিকভাবে ৬,০০০ পুলিশ-বাহিনী মোট ১২টি পুলিশ থানায় কর্মরত রয়েছে। শহরের জনসংখ্যা ব্যাপকভাবে বৃদ্ধি পাওয়ায়, একটি প্রসারিত এবং ভাল সজ্জিত পুলিশ বৃদ্ধি প্রয়োজন। সরকারের প্রধান পরিকল্পনা ছিল পুলিশদের সম্প্রসারণ করতে। ফলস্বরূপ, ৪৯ পুলিশ স্টেশন স্থাপনের কাজ সম্পন্ন হয়েছে। কর্মীদের সংখ্যা অপেক্ষাকৃত নতুন পদমর্যাদা এবং কর্মকর্তাদের সঙ্গে, বিস্তৃত করা হয়েছে।

সঠিক অনুচ্ছেদ শিরোনাম কোনটি?
titleA. বিশেষ নারী পুলিশ বাহিনী
titleB. সংগঠন
titleC. ইতিহাস
titleD. বিশেষ অস্ত্র ও কার্যপদ্ধতি (সোয়াত)
উত্তর: titleC
ওয়াহিদুদ্দিন খান ১৯২৫ সালে ভারতের উত্তরপ্রদেশের আজমগড় গ্রামে বাধরিয়া গ্রামে জন্মগ্রহণ করেন। তিনি প্রথাগত ইসলামিক শিক্ষার একটি সেমিনারী থেকে স্নাতক হন। জাভেদ আহমদ গামেদী, ইসরার আহমেদ ও নাঈম সিদ্দিকীর মতো, ’৭০ সালে দিল্লির ইসলামিক সেন্টার খোলার আগে খান আমিন আহসান ইসলাহী এবং সৈয়দ আবুল আলা মওদুদীর (১৯০৩-১৯৭৯) সাথে ঘনিষ্ঠ যোগাযোগ ছিলো তার।  

তিনি ১৯৪২ সালে জামায়াতে ইসলামীর সাথে যোগ দেন। পনের বছর পর তিনি পদত্যাগ করেছিলেন। তিনি যুক্তি দিয়েছিলেন যে, মওদুদী ইসলামিকভাবে ইসলামিকভাবে রাজনীতি করেছিলেন। নিজস্ব ধ্যান-ধারনা "তাবির কি গলতি" গ্রন্থে ব্যাখ্যা করেছেন।

সঠিক অনুচ্ছেদ শিরোনাম কোনটি?
titleA. শান্তির রাষ্ট্রদূত
titleB. নির্বাচিত কাজের তালিকা
titleC. প্রাথমিক জীবন
titleD. প্রকাশনা
উত্তর: titleC
সমাজ সংগ্রামী নারী হেনা দাসের কর্মজীবন শুরু হয়েছিল প্রথাগত কাজের মাধ্যমে নয়, মানুষের অধিকার আদায়ের আন্দোলনই ছিল তার প্রধান কাজ। রাজনৈতিক কারণে আত্মগোপন অবস্থায় থেকে তিনি দীর্ঘদিন কোনো পেশায় অন্তর্ভুক্ত হতে পারেননি। কিন্তু সন্তানের কথা চিন্তা করে তিনি চাকরি করার সিদ্ধান্ত নেন। অবশেষে ১৯৫৮ সালে তিনি ঢাকার "গেণ্ডারিয়া মনিজা রহমান বালিকা বিদ্যালয়ে" শিক্ষকতার চাকরি নেন। সে সময় তার মাসিক বেতন ছিল ১১৫ টাকা। বিএড ডিগ্রি অর্জনের পর ১৯৬১ সালে তিনি প্রধান শিক্ষিকা পদে "নারায়ণগঞ্জ বালিকা বিদ্যালয়ে" নিয়োগপ্রাপ্ত হন। এরপর "মহাখালী ওয়ারলেস স্টেশন স্কুলে"-ও তিনি কিছুদিন প্রধান শিক্ষিকার দায়িত্ব পালন করেন। প্রায় তিন যুগ শিক্ষকতার পর হেনা দাস ১৯৮৯ সালে শিক্ষকতা পেশা থেকে অবসর গ্রহণ করেন।

সঠিক অনুচ্ছেদ শিরোনাম কোনটি?
titleA. সম্মাননা ও স্বীকৃতি
titleB. কর্মজীবন
titleC. জন্ম, মৃত্যু এবং পারিবারিক পরিচয়
titleD. শিক্ষা জীবন
উত্তর: titleB
লক্ষণগুলির সূত্রপাত সাধারণত এক্সপোজারের 7 থেকে 21 দিন পরে। যাদের ৮০% সংক্রামিত হয় তাদের মধ্যে খুব কম বা কোনও লক্ষণ দেখা যায় না। এই হালকা লক্ষণগুলির মধ্যে জ্বর, ক্লান্তি, দুর্বলতা এবং মাথাব্যথা অন্তর্ভুক্ত থাকতে পারে। ২০% লোকের মধ্যে মাড়ির রক্তপাত, শ্বাসকষ্ট, বমি বমিভাব, বুকে ব্যথা বা বিপজ্জনকভাবে নিম্ন রক্তচাপের মতো আরও গুরুতর লক্ষণ দেখা দিতে পারে। দীর্ঘমেয়াদী জটিলতায় শ্রবণশক্তি হ্রাস অন্তর্ভুক্ত থাকতে পারে । যারা গর্ভবতী , তাদের 95% ক্ষেত্রে গর্ভপাত হতে পারে।

যেসব ক্ষেত্রে মৃত্যু ঘটে থাকে, সাধারণত এটি শুরু হওয়ার 14 দিনের মধ্যে ঘটে। সমস্ত লাসার ভাইরাসের সংক্রমণের প্রায় 1% মৃত্যুর ফলস্বরূপ। লাসার জ্বরের জন্য যাদের হাসপাতালে ভর্তি প্রয়োজন তাদের মধ্যে প্রায় 15% -20% মারা যায়। গর্ভবতীদের মধ্যে মৃত্যুর ঝুঁকি বেশি। একটি "ফোলা বেবি সিন্ড্রোম" নবজাতক, শিশু এবং টডলারের ক্ষেত্রে পিটিং এডিমা , পেটের ব্যধি এবং রক্তপাত সহ হতে পারে।

সঠিক অনুচ্ছেদ শিরোনাম কোনটি?
titleA. চিকিৎসা
titleB. আবিষ্কার
titleC. প্রোগনোসিস
titleD. লক্ষণ
উত্তর: titleD
হাজারভি ১১ বছর বয়সে মেহের আলী শাহের কাছে বাইয়াহ (আনুগত্য) গ্রহণ করেছিলেন এবং তাকে আলেম হওয়ার জন্য দোয়া করতে বলেছিলেন। পীর মেহের আলী শাহ তাকে বলেছিলেন যে "যাও! এক দিন তুম বোহত বড়ে মৌলভী বানো গে" (সেই দিনগুলিতে আলিমের জন্য মৌলভী উপাধি ছিল)। ২৮ বছর বয়সে, ১৯৩৭ সালে আবদুল গাফুর হাযারভি উয়েসী-এ-ওয়াকাত খাজা গোহর মুনির জেন্দারভীর সেবায় গুজরাটের জেন্দার শরীফ যান, যিনি উয়েসী তরিকার এক মহান সুফি ছিলেন, যিনি তাঁর অনুসারীদের জন্য সমস্ত কিছু উৎসর্গ করেছিলেন। এই বিশাল ফয়েজের (দোয়া) কারণে হাজারভি আধ্যাত্মিক প্রশিক্ষণ এবং তাসাউউফের পর্যায়ে দ্রুত অগ্রগতি লাভ করেছিলেন। তিনি হাজারভিকে খিলাফাত প্রদান করেছিলেন এবং এভাবে উয়াইসি তরিকার পক্ষে তাঁকে কথা বলার অনুমতি দিয়েছিলেন।

শিক্ষা গ্রহণের পর তিনি ভারতের বেরেলির মাদ্রাসা মানজার-ই-ইসলামে কুরআন ও হাদীস শিক্ষার সূচনা করেন। এরপরে তিনি গুজরাটের জামিয়া খুদাম-উল-সুফিয়ায় দরস-ই-নিজামী পড়াতেন, সেখানে তিনি মুদাররিস হিসাবে দায়িত্ব পালন করেছিলেন। ১৯৩৫ সালে হাযারভি ওয়াজিরাবাদে জামিয়া নিজামিয়া গাউসিয়া প্রতিষ্ঠা করেন, সেখানে তিনি মোহতামিম ও খতিব হিসাবে দায়িত্ব পালন করেন। হাযারভি ছিলেন এক মহান মুদাররিস এবং বিশেষত রমজান মাসে ৩০ দিনের মধ্যে শিক্ষার্থীদের উন্নত করতে দাওরা কুরআন শিক্ষা দিতেন।

আবদুল গফুর হাযারভি দক্ষিণ এশিয়ার অন্যতম সেরা বক্তা, তিনি একজন দীপ্তিমান বক্তা এবং স্বতঃস্ফূর্তভাবে উত্তর ও প্রত্যুত্তর দেওয়ার প্রতিভাধর দক্ষতা তাঁর ছিল। তিনি তাঁর বক্তৃতা দেওয়ার সময় অনেক লোক "মাস্ত" হয়ে যেতেন। গাজালী-ই-জামান সৈয়দ আহমদ সাঈদ কাযেমী শাহ নিজেকে তার সামনে অশিক্ষিত মনে করতেন। হাযারভি মুহাদ্দিসে আজম পাকিস্তান মাওলানা সরদার আহমদ কাদরির সাথে ঘনিষ্ঠ সম্পর্ক ছিল; উভয়েই হামিদ রাজা খানের অধীনে পড়াশোনা করেছিল। হাযারভি জমিয়ত উলামায়ে পাকিস্তান (জেইউপি), আঞ্জুমান-ই-তালাবা-ই-ইসলাম (এটিআই), মজলিস-এ তাহাফফুজ-ই-খতমে নবুওয়াত এবং অল ইন্ডিয়া মজলিস-ই-ইত্তেহাদ-মিল্লাতের সাথে জড়িত ছিলেন যা পরবর্তীকালে ১৯৪০ সালে সর্বভারতীয় মুসলিম লীগে একীভূত হয়। 

সঠিক অনুচ্ছেদ শিরোনাম কোনটি?
titleA. আনুগত্য এবং পরিষেবার প্রতিশ্রুতি
titleB. মৃত্যু
titleC. কর্ম
titleD. প্রাথমিক জীবন
উত্তর: titleA